**OBČINA RENČE-VOGRSKO PREDLOG**

**OBČINSKI SVET**

*NASLOV*

**SKLEP O SOGLASJU K IMENOVANJU DIREKTORJA JAVNEGA SKLADA MALEGA GOSPODARSTVA GORIŠKE**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo in 88/15),
* 16. člen Odloka o ustanovitvi Javnega sklada malega gospodarstva Goriške (Uradne objave 14/03 in Uradni list RS, št. 21/2016)

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Občinska uprava

*OBRAZLOŽITEV:*

Nadzorni svet Javnega sklada malega gospodarstva Goriške je na 2. izredni seji dne 12. 10. 2020 sprejel sklep, da se za direktorico Javnega sklada malega gospodarstva Goriške imenuje Iris Podobnik, Pri hrastu 11, 5000 Nova Gorica. Mandat direktorice traja 4 leta. Na javni natečaj se je prijavilo 5 kandidatov. V skladu s pogoji natečaja je nadzorni svet opravil razgovor le s kandidatoma, ki sta oddala popolni, pravilni in pravočasni vlogi, ter na osnovi opravljenega razgovora ocenil, da je izbrana kandidatka najprimernejša.

Na podlagi 16. člena Odloka o ustanovitvi Javnega sklada malega gospodarstva Goriške ustanoviteljice imenujejo direktorja za dobo največ štirih let. Po poteku mandata ustanoviteljice lahko na podlagi javnega natečaja isto osebo ponovno imenujejo za direktorja Sklada.

Ustanoviteljice lahko za direktorja imenujejo osebo:

– ki ima najmanj univerzitetno izobrazbo,

– ki ima vsaj osem let delovnih izkušenj, od tega pet let na vodilnih delovnih mestih podobne zahtevnosti,

– ki ni bila pravnomočno obsojena za kaznivo dejanje, pa obsodba ni pogojna.

*RAZLOGI ZA SPREJETJE SKLEPA:*

V skladu s pogoji natečaja je nadzorni svet opravil razgovor le s kandidatoma, ki sta oddala popolni, pravilni in pravočasni vlogi, ter na osnovi opravljenega razgovora ocenil, da je izbrana kandidatka najprimernejša.

*OCENA STANJA:*

*FINANČNE IN DRUGE POSLEDICE:*

Finančnih posledic ni.

Pripravila:

Ana Vuk

Direktorica občinske uprave

*Predlog sklepa:*

Na podlagi 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo in 88/15) in 16. člen Odloka o ustanovitvi Javnega sklada malega gospodarstva Goriške (Uradne objave 14/03 in Uradni list RS, št. 21/2016) je Občinski svet Občine Renče-Vogrsko na \_\_ . redni seji dne \_\_\_ sprejel naslednji

**SKLEP**

1.

Za direktorico Javnega sklada malega gospodarstva Goriške se imenuje dosedanjo direktorico mag. Iris Podobnik, Pri hrastu 11, 5000 Nova Gorica.

2.

Mandat direktorja traja 4 leta.

3.

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

Tarik Žigon

Župan